**Мениджърска програма за млади таланти на „Лили Дрогерие“ отваря врати за студенти и наскоро завършили**

*Програмата „Аз съм Лили“ предлага кариерен старт и необятни възможности*

**София, 9-и юни 2023 г.** „Лили Дрогерие“, една от водещите търговски вериги за козметика и битова химия с над 100 магазина в цялата страна, отваря врати за младите хора, които имат желание да учат и да се развиват професионално в областта на търговската дейност.

***Старт с перспектива***

„Лили Дрогерие“ кани студентите последна година и наскоро дипломиралите се в своята Мениджърска програма за млади таланти 2023. На обучаващите се в гр. София се предоставя 6-месечен стаж с трудов договор и месечно възнаграждение, както и възможност за постоянна позиция след успешното завършване на програмата. „Аз съм Лили“ има мисията да открие млади хора, които се припознават в ценностите на компанията и са готови за кариера с летящ старт.

***С мисъл за младите таланти***

Важна част от стратегията на „Лили Дрогерие“ е активната работа за изграждане на професионалисти в различни бизнес направления. От компанията търсят млади хора, които се стремят към реализация в този динамичен сектор. По Мениджърската програма за млади таланти 2023 ще се обучат следващо поколение мениджъри по предварително изработен план с конкретни цели и стъпки на действие. Те ще имат уникалния шанс да работят в сигурна и здравословна бизнес среда, с доказан и утвърден екип, с богат опит в сферата на търговията. Целта е да свържат теорията с практиката, за да усетят своето истинско призвание. Не на последно място, ще се запознаят отблизо с бизнес средата, както и с културата на работа в „Лили Дрогерие.

***Кандидатстване***

Условията за участие и формата за кандидатстване могат да бъдат намерени [тук](https://www.jobs.bg/job/6874590). Всички кандидатури ще бъдат разгледани при пълна конфиденциалност съгласно Закона за защита на личните данни. Само одобрените по документи кандидати ще бъдат поканени на интервю с екипа на „Лили Дрогерие“.

К-Р-А-Й

**Бележки до редактора**

„Лили Дрогерие“ оперира успешно на територията на България от началото на 2010 година. За 13 години успяхме да се превърнем в една от най-разпознаваемите търговски вериги за козметика и битова химия с над 100 магазина в цялата страна. „Лили“ е изключително широко представена в Република Сърбия, където функционират над 230 дрогерии. Работим успешно и в съседна Гърция.

**За контакти**

Елисавета Търпанова, Интерпартнерс

еlissaveta.tarpanova@interpartners.bg

089 666 3598